༄༅། །རྗེའི་བསྟོད་འགྲེལ་ཆེན་མོའི་བཤད་ལུང་གནད་
སྐབས་ཀྱི་བཀའ་སློབ་བཞུགས་སོ། །
དང་བོ། སྤྱི་བཤད།
འོ། ནམ་མཁའ་དང་མཉམ་པའི་མ་སེམས་ཅན་ཐམས་ཅད་ཀྱི་དོན་དུ་འཐོབ་བྱ་བླ་
ན་མ་མཆིས་པ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཅི་ནས་ཀྱང་ཐོབ་པར་
བྱ། དེའི་ཆེད་དུ་དམ་པའི་ཆོས་ཟབ་མོ་འདི་ལྟ་བུ་གསན་སྙམ་དུ་བསམ་པ་བྱང་ཆུབ་མཆོག་
ཏུ་སེམས་བསྐྱེད་པའི་རྩིས་ཟིན་པའི་སྒོ་ནས་གསན་པར་བྱ། ད་ནི་གསན་བྱ་དམ་པའི་ཆོས་
ང་ལྟ་སྐབས་སུ་བབ་པ་ནི། འཇམ་པའི་དབྱངས་དཀོན་མཆོག་བསྟན་པའི་སྒྲོན་མེས་མཛད་
པའི་བསྟོད་པ་དོན་ལྡན་མའི་རང་འགྲེལ་བསྟན་པའི་དེ་ཉིད་སྣང་བ་ཞེས་བྱ་བ། ཡོངས་
གྲགས་སུ་རྗེའི་བསྟོད་འགྲེལ་ཆེན་མོ་ཞུ་བ་དེའི་བཤད་ལུང་འབུལ་བ་སྐབས་སུ་བབ་པའི་
ཆོས་ཡིན། བཤད་ལུང་དང་ཁྲིད་མི་འདྲ། བླ་མ་གོང་མ་རྣམས་དང་ལྷག་པར་དུ་ཀུན་མཁྱེན་
འཇིགས་མེད་དབང་བོ། ཨ་ཁུ་རིན་པོ་ཆེ་ཤེས་རབ་རྒྱ་མཚོ་ཚང་སོགས་ཧ་ཅང་ཐུགས་ཞིབ་
སྟབས། དབང་ལུང་རྗེས་གསུམ་གྱི་རིམ་པ་བཀའ་དོག་མོ་དང་ཕྲ་ཞིང་ཞིབ་པ་གནང་སྲོལ་
ཡོད། བཤད་ལུང་ཡིན་ན་ལུང་གི་གོ་ཆོད་པ་དང་། ལུང་འདོན་པའི་ཞོར་དུ་བཤད་པ་ཅུང་
རེ་བྱེད་པ་ལ་བཤད་ལུང་ཞེས་འབོད། ཁྲིད་ལ་རིགས་མི་འདྲ་བ་འགའ་ཡོད། ཡོངས་གྲགས་
སུ་དཔེ་ཁྲིད་ཅེས་པ་ནི་སྔོན་དུ་གཞུང་གང་ཁྲིད་པ་དེའི་ངོ་བོ་རགས་རིམ་ཞིག་གསུངས་
ནས། དེའི་རྗེས་སུ་རང་རང་གི་གྲྭ་ཚང་ལ་ཕྱག་ལེན་ཅི་ཡོད་དང་རྩོད་པ་བྱེད་ལུགས་ཅི་
ཡོད་ཀྱིས་བརྡར་ཤ་གཅོད་པ་ལ་དཔེ་ཆ་གཙོ་བོར་བཟུང་ནས་དཔེ་ཆའི་ངོས་སུ་བཤད་པ་

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ལ་དཔེ་ཁྲིད་ཟེར། དཔེ་ཁྲིད་མ་ཡིན་པའི་ཉམས་ཁྲིད་ཟེར་བ་དང་། ཟབ་ཁྲིད། མཛུབ་ཁྲིད།
མྱོང་ཁྲིད་སོགས་ཁྲིད་ཀྱི་རིགས་དེ་དག་ལ་གསུང་ཚུལ་མི་འདྲ་བ་མང་བོ་ཡོད། ཁོང་ཨ་ཁུ་
རིན་པོ་ཆེའི་ཕྱག་ལེན་ལ་བཤད་ལུང་ཡིན་ན་ཕལ་ཆེར་དཔེ་ཁྲིད་དང་འདྲ་བར་ཁ་བརྡ་
བྱེད་པ་ལྟར་གསུངས་པ་ཡིན། བསྐྱེད་རྫོགས་ཀྱི་ཁྲིད་ལྟ་བུ་ཡིན་ན་བཤད་པའི་ཤུགས་འདྲེས་
དགོས་ཀྱང་། ཡོངས་གྲགས་ཀྱི་ཁ་བརྡ་ལྟ་བུ་བྱས་ན་མི་འགྲིག་ཅེས་བླ་བྲང་གི་ཕྱག་ལེན་དེ་
འདྲ་རེད། ད་ཐེངས་སྐབས་སུ་བབ་པའི་བཤད་བྱ་ནི་རྗེའི་བསྟོད་འགྲེལ་ཆེན་མོ་ཡིན།
གཉིས་པ། མཛད་པ་བོའི་ཆེ་བའམ་རྣམ་ཐར་མདོར་བསྡུས།
བསྟོད་འགྲེལ་ཆེན་མོ་འདི་བསྟོད་པ་དོན་ལྡན་མའི་རང་འགྲེལ་རེད། ལམ་རིམ་ལྟ་བུ་
ལ་མཚོན་ན། ཐོག་མར་མཛད་པ་བོའི་ཆེ་བ། ཆོས་ཀྱི་ཆེ་བ། ཆེ་བ་གཉིས་དང་ལྡན་པའི་ལམ་
ལ་ཉམས་ལེན་ཇི་ལྟར་བྱ་ཚུལ་ཞེས་ས་བཅད་དེ་ལྟར་ལེན་པ་དང་། ཆོས་ལ་ཡིད་ཆེས་བསྐྱེད་
པ་དང་། ཆོས་ཁུངས་བཙུན་པར་བསྟན་པའི་ཕྱིར་དུ་མཛད་པ་བོའི་ཆེ་བ་གཙོ་བོ་བྱས་ནས་
གསུངས་པ་རེད། འདི་ལྟ་བུ་ཡིན་ན་ཡང་འཇམ་དབྱངས་བླ་མ་ཁོང་གིས་གཞུང་འདི་འདྲ་
བ་བསམ་གྱིས་མི་ཁྱབ་པ་བརྩམས་པས་ང་ཚོའི་རྒྱུད་ལ་དད་པ་སྐྱེ་བའི་ཆེད་དུ་ཐོག་མར་
མཛད་པ་བོའི་ཆེ་བའམ་རྣམ་ཐར་ཅུང་ཞིག་ཞུ་བ་ལ། གུང་ཐང་བསྟན་པའི་སྒྲོན་མེ་ལ་བླ་
བྲང་ཡིན་ན་རྩོད་པ་བྱེད་སྐབས་འཇམ་དབྱངས་བླ་མ་བསྟན་པའི་སྒྲོན་མེའི་བཞེད་པ་གང་
ཞིག་ཟེར་བ་ལས་གུང་ཐང་བསྟན་པའི་སྒྲོན་མེས་བཞེད་པའི་ཕྱིར་ཞེས་མི་བརྗོད། རྒྱུ་མཚན་
ནི་རང་གི་ཡིག་ཆའི་བདག་པོ་ཡིན་པས། བསྟན་པའི་སྒྲོན་མེ་ལ་ཆེ་བརྗོད་བྱེད་ཆེད་ཡིན།
༡ ཁྲི་ཆེན་དགེ་འདུན་ཕུན་ཚོགས། བསྟན་པའི་སྒྲོན་མེའི་སྐུ་ཕྲེང་དང་བོ་ཁྲི་ཆེན་
དགེ་འདུན་ཕུན་ཚོགས་རེད། ཁྲི་ཆེན་དགེ་འདུན་ཕུན་ཚོགས་ཁོང་འཁྲུངས་ས་ནི་གཅའ་
དབལ་ཤུལ་ཡིན། དབལ་ཤུལ་འདི་ལ་གཅའ་དབལ་ཤུལ་དང་འཚམས་རིང་དབལ་ཤུལ།
ཁ་ནག་དབལ་ཤུལ་བཅས་མང་ལ། རྗེས་སུ་དེ་རྣམས་འཐོར་སོང་། ཁོང་དེའི་ནང་གི་ཁ་
2

བཀའ་སློབ་ཟིན་བྲིས་ཕྱོགས་བསྒྲིགས།
ནག་དབལ་ཤུལ་གྱི་རྒྱུད་པ་རེད། ཁོང་འཁྲུངས་སའི་ས་ཏ་རིའི་རི་བཙན་ཟེར་བའི་རི་དེའི་
སྟེང་ཡིན་པ་རྣམ་ཐར་ལོ་རྒྱུས་དང་དམངས་ཁྲོད་ངག་རྒྱུན བཅས་གཅིག་མཚུངས་རེད།
སྔོན་ཆད་ང་དེར་སོང་ནས་རི་བཙན་གྱི་རྩེ་ནས་བསང་ཞིག་ཕུད་པ་དང་། ཁོང་གང་ཞིག་
ཏུ་འཁྲུངས་པ་ཡིན་ནམ་བསམ་བཞིན་ཕྱིར་ལམ་དུ་འོང་ཞིང་ལྟེམ་རིམ་འདྲ་ཞིག་ཡོད་པ་
དེའི་སྟེང་དུ་ཅུང་ངལ་གསོས་པ་ན། དེར་རྡོ་འབུམ་དཀར་བོ་ཞིག་བླུག་ཡོད་པ་རྩྭ་གསེབ་ཏུ་
ཐིམ་འདུག བདག་གི་སེམས་ལ་དེ་ཁྲི་ཆེན་དགེ་འདུན་ཕུན་ཚོགས་འཁྲུངས་ས་ཡིན་རྒྱུ་
རེད་བསམ་སྟེ། དེའི་རྡོ་འབུམ་ལ་ཁ་གསོས་དང་སྨོན་ལམ་རེ་བཏོན་པ་ཡིན། དེང་སང་
གནས་དེར་རྡོ་འབུམ་ཆེ་བ་དང་མཇལ་སྐོར་བ་ཡང་མང་བར་འདུག ཁོང་གི་སྐུ་ཡུལ་ཁྱིམ་
ཚང་ལ་སྦྲ་རྒན་ཚང་ཟེར་བ་དང་སྦྲ་ཆུང་ཚང་ཟེར་བ་གཉིས་ཡོད་པ། རྗེས་སུ་འཐོར་སོང་བ་
ན་རྩེ་དབུས་ཞེས་འབོད། རྩེ་དབུས་ཟེར་དོན་ནི་བོན་པོའི་རྒྱུད་པ་ཡིན་པས་རེད། ཁྲི་ཆེན་
དགེ་འདུན་ཕུན་ཚོགས་ཁོང་ཡང་བོན་པོའི་རྒྱུད་པ་རེད། ཁོང་གི་ཕའི་གདུང་རྒྱུད་ལ་བོན་
གྱི་སྒོ་ནས་འཇའ་ལུས་ཐོབ་པ་གྲུབ་ཆེན་དགུ་བྱུང་བ་སོགས་རྣམ་ཐར་དུ་འདུག གང་ལྟར་
སྣང་ཞིག་སྐུ་ཕྲེང་དང་བོ་དང་དེ་ཚོའི་རྒྱུད་པ་གཅིག་རེད། ཁྲི་ཆེན་ཁོང་ཆུང་དུས་ནས་
རིགས་སད་དེ་ལྷ་སར་ཕེབས་ནས་གཞུང་པོ་ཏི་ལྔ་ལ་སློབ་གཉེར་ཡང་དག་པ་ཞིག་གནང་
དགོས་སྙམ་ནས་ལྷ་སར་འགྲོ་ཆས་བྱས་པ་ན། ཕ་མ་གཉིས་ཀྱིས་རྒྱུ་ནོར་ཚང་མ་བཙོང་བ་ལ་
གསེར་སྲང་དོ་མ་གཏོགས་མ་བྱུང་། གསེར་སྲང་དོ་བོ་དེ་གཞན་གྱིས་འཕྲོག་ཏུ་དོགས་ནས་
སྦ་སྨྱུག་གི་ལག་རྟེན་ཞིག་གི་ནང་དུ་སྦས། དེ་ཁོང་གིས་ལག་རྟེན་དུ་བཟུང་ནས་སོང་བ་ན།
དེ་དུས་འགྲིམ་འགྲུལ་སྟབས་མི་བདེ་ཞིང་ལམ་ཐག་རིང་བས་ཟླ་བ་ཁ་ཤས་སུ་རྐང་ཐང་དུ་
འགྲོ་དགོས་སྟབས། གོས་ཟགས་སོང་ནས་ཧྲེ་སིག་སིག་ཅིག་ཡིན་ཚོད་འདུག སྤྱིར་ན་ཁོང་
ཁྲོ་ཁོའི་མི་ཡིན་པས་ཁྲོ་ཁོའི་མི་ཅུང་རྫ་བུ་རྫུབ་བེ་ཞིག་ཡིན་པ་དང་། གོན་པ་ཡང་གནའ་དུས་
ཚེམས་ཐིག་ཞེས་བལ་ཕྱིང་གི་ཐོག་ཏུ་རས་ཀྱི་ལྷན་པ་བཙེམས་པ་ཞིག་ཡོད་པ་དེ་མནབས་
ནས་ཕེབས་པ་ཡིན་རྒྱུ་རེད། ཁོང་ལྷ་སར་འབྱོར་བ་ན་ཁྲོ་ཁོའི་མི་ཡིན་སྟབས་དབལ་ཤུལ་མི་
3

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
ཚན་ཞེས་ཧར་གདོང་ཁམས་ཚན་ལ་ཞུགས་དགོས་པས། ཁོང་ཁམས་ཚན་དགེ་རྒན་གྱི་
མདུན་དུ་སོང་ནས་ང་གྲྭ་སར་ཞུགས་རྒྱུ་ཞེས་ཞུས་པ་ན། ཁོང་གི་གོན་པ་ཧྲལ་ཧྲུལ་དང་ཉམ་
ཆུང་སྟབས། དགེ་རྒན་གྱིས་རྩམ་པ་ཞིག་ཟ་ཞོར་དུ་ཁྱོད་རྫོབ་ར་འགྲོ་ས་བྱ་བྲལ་ཡིན་འགྲོ།
ང་ཚོ་ཧར་གདོང་ཁམས་ཚན་ལ་ཁྱོད་འདྲ་བ་དགོས་པ་མིན་ཞེས་གོན་རྒྱུ་རྫོབ་སྟབས་མ་
བླངས། དེ་ནས་ཁོང་གི་སེམས་ལ་དོན་དམ་པར་བདེན་པའི་རྟགས་ཤིག་དགོས་པ་རེད་
སྙམ་དེ། དེས་ན་ང་ལ་རྩམ་པ་ཞིག་གནང་རོགས་ཞུས་པ་ན། རྩམ་པ་ཆང་རིལ་ཞིག་ཕྱག་ཏུ་
བཞག་ནས་ད་ཁྱོད་སོང་། ཁོང་ཚོ་ཧར་གདོང་ཁམས་ཚན་ལ་ཁྱོད་འདྲ་བ་དགོས་པ་མེད་
ཅེས་གསུངས། དེ་ནས་ཁོང་བྱ་བྲལ་དུ་ཕེབས་སྟེ་ཚོགས་སུ་ཞུགས་ནས་ཀུན་མཁྱེན་འཇམ་
དབྱངས་བཞད་པ་བླ་མ་རུ་བསྟེན་པ་དང་། འཇམ་དབྱངས་བཞད་པས་ཧ་ཅང་ཐུགས་
བརྩེ་ཆེན་པོ་གནང་། ཁོང་ཡར་ཕེབས་དུས་ལམ་བར་ནས་འཕྲད་དེ་ཡར་འགྲོ་རོགས་ཁྲི་
ཆེན་དཔལ་ལྡན་གྲགས་པ་སྟེ་ཧོར་གཙང་གསེར་ཁྲི་རེད། རྣམ་པ་གཉིས་མཉམ་དུ་ཚོགས་
ཆོས་ར་སོགས་སུ་ཕེབས། རྗེས་སུ་བྱང་རྩེའི་མཁན་པོར་བཞུགས་ཤིང་དགའ་ལྡན་གསེར་ཁྲི་
ལ་བཞུགས་སུ་ཉེ་བ་ན། ཧར་གདོང་གིས་ཁོང་ཚོའི་མི་ཚན་བྱེད་བསམ་ནས་བྱ་བྲལ་གྱི་ལག་
ནས་འཕྲོག་རྩིས་བྱས་པ་ན། ཁོང་གིས་བདེན་པའི་རྟགས་ཁྱོད་རྫོབ་ར་འགྲོ་ས་བྱ་བྲལ་ཡིན་
ཞེས་རྩམ་པ་ཆང་ཐེ་ཞིག་སྦྱིན་པ་མིན་ནམ་ཞེས་བཤད་པ་ན་ལན་མ་བྱུང་། འོན་ཀྱང་ཧར་
གདོང་ཁམས་ཚན་ཧ་ཅང་ཆེན་པོ་ཡིན་པ་དང་སྐུ་དྲག་གི་རྒྱབ་རྩ་ཡོད་སྟབས། བྱ་བྲལ་གྱིས་
མ་ཐུབ་པར་གང་ལ་ཐོབ་རྒྱུ་ཤོ་བརྒྱབ་པ་རེད། ཤོ་འཕེན་དུས་ཧར་གདོང་ཁམས་ཚན་ལ་ཤོ་
རྡེའུ་བཅོ་བརྒྱད་བབས་པ་དང་། བྱ་བྲལ་ཁམས་ཚན་གྱི་བརྟེན་པ་ལྷ་མོ་ཡིན་པས། ལྷ་མོ་ལ་
དྲག་ཏུ་གསོལ་བ་བཏབ་ཤིང་འཕངས་པ་ན། ཤོ་རྡེའུ་ཆག་སོང་ནས་བཅུ་དགུ་བབས་པས་
བྱ་བྲལ་ཁང་ཚན་ལ་ཐོབ་སོང་། ཤོ་རྡེའུ་ཆག་པོ་དེ་དང་རྩམ་པ་འཆང་བུ་དེ་སྙན་ཤལ་དུ་
བཅུག་ནས་ཤངས་ཁྲག་གིས་ལྷ་མོ་གསུམ་བཞེངས་ཤིང་གཉིས་ཕ་ཡུལ་དུ་བསྐུར། གཅིག་
ཁོང་གི་ཁྱིམ་ཆེ་བ་དེང་སང་ཁོ་ཚེ་ན་ཡོད་པ་ཚང་ལ་གནང་བ་དང་། གཅིག་རྩེ་དབུས་ཝ་
+

བཀའ་སློབ་ཟིན་བྲིས་ཕྱོགས་བསྒྲིགས།
སར་ཟེར་བ་དེང་སང་མཛོད་དགེ་ཉིན་མ་ན་ཡོད་པ་དེ་ཚང་ལ་གནང་བ་རེད། དེང་སང་
གང་ཡིན་ན་ཤུལ་ཆད་ལ་ཁད་པར་འདུག གཅིག་བྱ་བྲལ་ཁང་ཚན་དུ་བཞག་པ་བྱ་བྲལ་ལྷ་
མོ་ཟེར་བ་དེ་རེད། རིག་གནས་གསར་བརྗེའི་སྐབས་སུ་དེ་ཚོ་གཏོར་བརླགས་བྱས་པ་ན། ལྷ་
མོའི་ཐང་ག་མང་བོ་ལྷན་གཅིག་ཏུ་ཁྱེར་ནས་ཚོགས་ཆེན་འདུ་ཁང་གི་མགོན་ཁང་དུ་བཞག་
འདུག ན་ནིང་འབྲས་སྤུངས་དང་སྒོ་མང་གིས་ང་ལ་ཁྲི་ཆེན་ཁོང་གི་ཤངས་ཁྲག་གིས་
བཞེངས་པའི་ལྷ་མོ་གང་ཡིན་ཁྱེད་ཀྱིས་ངོས་འཛིན་དགོས་ཞེས་པ་ན། ངས་ཀྱང་དེ་ཆོག་
ཅེས་ཞུ་དོན་ནི། སྔོན་ཆད་ཁོང་གི་སྐུ་ཡུལ་ཁྱིམ་ཆེ་བ་ལ་བྱིན་པའི་ཐང་ག་ཁྱིམ་ཚང་གིས་མ་
ཐུབ་པ་བསྟན་པའི་སྒྲོན་མེ་ཚང་ལ་ཕུལ། བསྟན་པའི་སྒྲོན་མེ་ཚང་གིས་རི་ཁྲོད་ཞོལ་དུ་
བཞག་པས་རི་ཁྲོད་ཞོལ་གྱི་ལྷ་མོ་ཞེས་ཤིན་ཏུ་མིང་གྲགས་ཅན་དེ་རེད། ལྷ་མོ་གཉིས་པ་དེ་
ཡང་རྩེ་དབུས་ཝ་སར་གྱིས་མ་ཐུབ་པར་ང་ཆུང་དུས་སུ་ཁྱེད་ལ་ཕྱིར་ཕུལ་པ་ཡིན་ཞེས་ང་ལ་
བྱིན་པ་དང་། ངས་ཁྱེར་ཡོང་ནས་རི་ཁྲོད་མཁའ་སྤྱོད་རྩེར་བཞག་པ་ཡིན། དེ་བཅོས་སྒྱུར་
སྐབས་སུ་མེད་སོང་། ན་ནིང་ང་བཙོན་ནས་ཐོན་ཏེ་རི་ཁྲོད་ཀྱི་སྒོམ་ཁང་དུ་སོང་བ་ན།
ལ་
ལུང་གི་ཐང་ག་མང་བོ་ཕྱིར་འབྱོར་བ་དེར་བཤམས་ཡོད་པར། ངས་བལྟས་པ་ན་རི་ཁྲོད་
ཞོལ་གྱི་ལྷ་མོའི་ཐང་ག་དེའི་ནང་དུ་ཡོད་འདུག མདོ་སྨད་ཀྱི་ལྷ་མོའི་ཐང་ག་གཉིས་ཀ་ངས་
ངོ་ཤེས་སྟབས་ཐང་ག་གསུམ་པོ་མཉམ་དུ་བཞེངས་པ་ཡིན་པས་ཨ་ན་མ་ན་རེད། བྱ་བྲལ་
ཁམས་ཚན་གྱི་ལྷ་མོ་ངོས་འཛིན་བྱེད་དུས་ལྷ་མོའི་ཞལ་ཐང་གིའི་ངོས་ན་ཁ་བཏགས་སེར་
པོ་ཞིག་དང་ལང་སེར་པོ་གཅིག་མ་གཏོགས་གཞན་སྙན་ཤལ་སོགས་ཅི་ཡང་མི་འདུག ལིང༌
སེར་བོ་དེ་ལྷུང་ཡོང་ནས་ངའི་སྐེ་ལ་བསྐོན་སོང་། དེ་ཚོ་རྟེན་འབྲེལ་རེད། ངས་ངོས་འཛིན་
བྱས་ནས་དེང་སང་འབྲས་སྤུངས་ཚོགས་ཆེན་གྱི་མགོན་ཁང་དུ་བྱ་བྲལ་ལྷ་མོ་ཞེས་བཞག་
ཡོད། གང་ལྟར་ཁོང་གིས་དེ་ལྟ་བུའི་དཀའ་སྤྱད་བྱས་ནས་ཁྲི་ཆེན་དཔལ་ལྡན་གྲགས་པ་
དང་ཁོང་རྣམ་པ་གཉིས་མཉམ་དུ་ཚོགས་ཆོས་ར་སོགས་སུ་ཕེབས་ཤིང་བཞུགས་པ་ན།
བསམ་པ་ནག་པོ་ཅན་ཞིག་གིས་ཁོང་དཔོན་གཡོག་གཉིས་ལ་ཁོག་མ་ཞིག་ཡོད་པ་དེའི་ནང་

ཁྲི་གུང་ཐང་སྐུ་ཕྲེང་དྲུག་པ་ཆེན་པོའི་གསུང་འབུམ།
དུ་དུག་བཏབ་ནས་ཁོང་གཉིས་དུག་གིས་བསྙུངས་པ་ན། ཀུན་མཁྱེན་འཇམ་དབྱངས་
བཞད་པས་འཇིགས་བྱེད་ཀྱི་སྒོ་ནས་དུག་སྦྱོང་གི་རིལ་བུ་བསྒྲུབས་ཏེ་ཁོང་གཉིས་དུག་ནད་
ལས་གྲོལ་ཞིང་། ཀུན་མཁྱེན་འཇམ་དབྱངས་བཞད་པ་ཁོང་ཐུགས་རྒྱལ་བཞེངས་པའི་ཚུལ་
གྱིས་ཇི་འདྲའི་བསམ་པ་ནག་པོ་དེ་ཚོ་ལ། ཁོང་གི་མི་འདི་གཉིས་དགའ་ལྡན་གསེར་ཁྲིར་
འདུག་མི་གཉིས་ཡིན་ཞེས་དེ་དུས་ནས་གསེར་ཁྲིར་བཞུགས་པའི་ལུང་བསྟན། རྗེ་རིན་པོ་
ཆེས་དགའ་ལྡན་ཁྲི་ཐོག་ལྔ་བཅུ་བར་ཁོང་སླར་འབྱོན་ཞེས་གསུངས་པ་གྲྭ་རྒན་བླ་རྒན་ཚོའི་
བཤད་རྒྱུན་དུ་ཡོད་པ་ཞིག་རེད། དཔེ་ཆའི་ངོས་སུ་ལུང་བསྟན་ཡོད་མེད་ངས་མ་ཤེས། འོན་
ཀྱང་ཁྲི་རབས་ལྔ་བཅུ་བར་ཁྲི་ཆེན་དགེ་འདུན་ཕུན་ཚོགས་བཞུགས་དུས་ཀུན་གྱིས་རྗེ་ཐམས་
ཅད་མཁྱེན་པས་ཁོང་ཁྲི་རབས་ལྔ་བཅུ་བར་སླར་འབྱོན་ཞེས་གསུངས་ཡོད་པས། འདི་བ་
ནི་རྗེ་ཐམས་ཅད་མཁྱེན་པ་དངོས་ཡིན་ཞེས་གྲྭ་ས་སོགས་སུ་དད་པ་དག་སྣང་ཆེན་པོ་བྱེད་
པ་དང་། རྗེས་སུ་ཁོང་གིས་རྗེ་ཐམས་ཅད་མཁྱེན་པའི་དངུལ་གདུང་ཆེན་མོ་གསེར་གདུང་
དུ་བསྒྱུར། དགའ་ལྡན་ཁང་སར་བཞེངས། འགྲེལ་བ་དོན་གསལ་གྱི་དཔར་བཏབ་ཤིང་
བོད་ཀྱི་རྒྱལ་ཚབ་དང་རྒྱལ་བ་པད་དཀར་འཛིན་པའི་ཡོངས་འཛིན་དུ་བཞུགས་པ་སོགས་
བོད་ལ་ཕྱག་རྗེས་ཤིན་ཏུ་ཆེའོ། །ཀུན་མཁྱེན་འཇམ་དབྱངས་བཞད་པ་མདོ་སྨད་དུ་ཕེབས་
དུས་རྣམ་པ་གཉིས་ཀྱིས་ཐུགས་སྨོན་རྒྱ་ཆེན་པོ་མཛད་ཅིང་ཁོང་ཡང་ཁྱེད་ཀྱི་རྗེས་སུ་མདོ་
སྨད་དུ་འགྲོ་དགོས་ཞུས་པ་ན། ཀུན་མཁྱེན་འཇམ་དབྱངས་བཞད་པས་ཁྱེད་འགྲོ་མི་ཉན།
ཁྱེད་སོང་ན་དབུས་གཙང་དུ་ངའི་མིང་སྒྲོག་མི་ཞིག་ཀྱང་མེད་འགྲོ། ཁྱེད་ད་དུང་ཕེབས་
ཚད་མིན། རྗེས་སུ་གནས་ཚུལ་ལ་བལྟ་ཞེས་གསུངས། རྗེས་སུ་ཀུན་མཁྱེན་འཇམ་དབྱངས་
བཞད་པ་ཁོང་མདོ་སྨད་དུ་སྐུ་གཤེགས་ཁར་ཁྲི་ཆེན་དགེ་འདུན་ཕུན་ཚོགས་ངེས་པར་དུ་
གདན་འདྲེན་ཞུ་དགོས་ཞེས་རྒྱལ་པོ་ཇུ་ནང་དང་དཔོན་མོ་རྣམ་རྒྱལ་སྒྲོལ་མ་སོགས་ལ་
བཀའ་ཕེབས། ཁྲི་ཆེན་ཁོང་ལ་རྗེས་སུ་མཁས་པའི་གྲགས་སྙན་ཆེན་པོ་རྒྱས་ཤིང་ཀུན་གྱིས་
བཀུར་བའི་བླ་མ་གཙོ་བོར་གྱུར་བ་དང་། སྐབས་དེར་དབུས་སུ་ཕྱོགས་ཁག་ཆེན་པོ་གཉིས་
6

བཀའ་སློབ་ཟིན་བྲིས་ཕྱོགས་བསྒྲིགས།
སུ་གྱུར་ཡོད་པ། གཅིག་སྡེ་སྲིད་ཀྱི་ཕྱོགས་དང་གཅིག་འཇམ་དབྱངས་བཞད་པའི་ཕྱོགས་
རེད། ཁྲི་ཆེན་ཁོང་ཧ་ཅང་ཐུགས་དྲང་ཞིང་སྒམ་པ། ཕན་ཚུན་ཕྱོགས་རིས་མི་བྱེད་པས།
རྒྱལ་བ་པད་དཀར་འཛིན་པའི་ཡོངས་འཛིན་དང་བོད་ཀྱི་རྒྱལ་ཚབ་ཏུ་བཞུགས་པ་རེད།
དེ་ནས་བཟུང་འཇམ་དབྱངས་བླ་མ་ཞེས་ཁྲི་ཆེན་དགེ་འདུན་ཕུན་ཚོགས་ནས་དེ་ལྟར་མིང་
ཐོགས་པ་རེད། གུང་ཐང་ཐོགས་དོན་ཡང་གནའ་དགའ་ལྡན་གསེར་ཁྲིར་བཞུགས་པ་ན་
བོད་སྡེ་བ་གཞུང་གིས་གཞིས་ཀ་རེ་འབུལ་བ་ཡིན་པས། ཁོང་ལ་ཚལ་གུང་ཐང་གི་གཞིས་ཀ་
ཕུལ་བ་དང་། ཁོང་དེར་ཕེབས་བཞུད་གནང་ཞིང་དགོན་པ་ཞིག་ཀྱང་བཏབ་པས། གུང་
ཐང་ཚང་ཡང་གཙོ་བོ་ཁོང་ནས་བཟུང་ཐོགས་པ་རེད།
༢ ཁྲི་ངག་དབང་བསྟན་པའི་རྒྱལ་མཚན། དེའི་སྤྲུལ་སྐུ་ཁྲི་ངག་དབང་བསྟན་པའི་
རྒྱལ་མཚན་རེད། འདི་བ་ཚང་ཡང་གཉོམ་ཆུང་ཚུལ་མཐུན་དང་མཁས་བཙུན་བཟང་
གསུམ་འཛོམས་པ་ཞིག་སྟེ། འཇམ་དབྱངས་བཞད་པའི་ཞལ་ཆེམས་ལྟར་རྒྱལ་པོ་ཇུ་ནང་
གིས་བཙན་གྱིས་བོད་སྡེ་བ་གཞུང་ལ་བཤད་ནས། མདོ་སྨད་དུ་གདན་འདྲེན་ཞུས་ཤིང་
ཕེབས་པ་དང་། བླ་བྲང་གི་ཚོགས་ཆེན་ཁྲིར་ཐེངས་གཉིས་སུ་བཞུགས། དགུང་ལོ་སུམ་ཅུའི་
ནང་ཞིག་ལ་ཀུན་མཁྱེན་འཇིགས་མེད་དབང་བོར་གོང་མས་དབུ་བླ་རུ་ཕེབས་ད གོས་
བྱས་པ་ན། ཁོང་ཕེབས་མ་འདོད། ལྕང་སྐྱ་ཡེ་ཤེས་བསྟན་པའི་སྒྲོན་མེས་གོང་མ་ལ་ཁྲི་ཆེན་
ངག་དབང་བསྟན་པའི་རྒྱལ་མ